Eurypylos (syn Télefa)

Eurypylos (Eurypylos) je v gréckej mytológii syn  Télefa z Arkádie a jeho manželky Astyochy, sestry trójskeho kráľa Priama.Quintus, Posthomerica 6,150.

Eurypylos, syn kráľa Télefa, bol v trójskej vojne posledným spojencom Trójanov. Eurypylos pochádzal z mesta Teuthrania v Mýsii,Strabón, Geographica 13,1,69. zo strany otca bol potomkom hrdinu Hérakla a z matkinej bol príbuzným trójskeho kráľa Priama. Podľa Homéra, bol pohľadný muž.Homér, Odysea, 11, 515-522. Keď Achájci napadli Tróju, jeho otec Télefos vyhlásil neutralitu.scholion Iuvenalis, Saturae 6, 654. Kráľ Priamos však svoju sestru Astyochu podplatil drahými šperkami a Trójanom prišla z Mýsie na pomoc skupina mužov vedených Chromom a Ennomom.Homér, Iliada, 2, 858-860. Eurypylos, ktorý bol ešte dieťaťom ostal doma. Ale keď dospel, uprosil svojho otca, aby sa aj on mohol vojny zúčastniť. Eurypylos sa ešte pred odchodom oženil a jeho manželka onedlho zistila, že je tehotná a počas jeho neprítomnosti mu porodila syna Gryna.Servius, komentáre na Vergília Bucolica, 6,72. 

Eurypylos začal bojovať až takmer v poslednej fáze vojny, po smrti hrdinov Hektora a Achillea. Na trójsku pláň so sebou priviedol mýsijské vojenské oddiely. Eurypylus bol odetý v pevnom brnení, mal veľký okrúhly štít s vyobrazením dvanástich hrdinských činov svojho starého otca Hérakla.Quintus, Posthomerica 6,221-344. Eurypylos bojoval statočne, jeho rukou zomrel tesálsky hrdina Machaón,Pausanias, Periégésis tés Hellados, 3,26,9. Péneleós z TébLucius Septimius, Dictys Cretensis, Posthomerica, 4,17. a Nireus syn symského kráľa Charopa.Quintus, Posthomerica 6,406-432.Hyginus, Fabulae 113. Jeho osud bol však spojený s osudom Tróje. Počas záverečných bojov ho zabil Achilleov syn Neoptolemos.Homér, Odysea, 11, 519.Quintus, Posthomerica 13,175-226.

 Referencie a bibliografia 

Kategória:Postavy gréckej mytológie
Kategória:Trójska vojna